
      R O M Â N I A
JUDEŢUL HUNEDOARA        
  MUNICIPIUL  BRAD
       P R I M A RUL
 Nr. 88/11.506/14.06.2022   

 	

R E F E R A T   DE   A P R O B A R E
privind aprobarea Studiului de Fezabilitate pentru ”Proiectul regional de dezvoltare a infrastructurii de apă și apă uzată din județul Hunedoara, în perioada 2014 - 2020”, a indicatorilor tehnico - economici ai proiectului, precum și a Planului anual de evoluție a tarifelor, conform rezultatelor Analizei Cost - Beneficiu a proiectului


        
	
	Asociația de Dezvoltare Intercomunitară „AQUA PREST HUNEDOARA” este înființată conform Ordonanței Guvernului nr. 26/2000 cu privire la asociații și fundații, cu completările și modificările ulterioare și își desfășoară activitatea conform actului constitutiv și a statutului aprobate de către Adunarea Generală a asociaților, precum și a statutului - cadru a asociațiilor de dezvoltare intercomunitară cu obiect de activitate serviciile de utilități publice.
	Conform Contractului de delegare a gestiunii serviciilor publice de alimentare cu apă și canalizare nr. 5400/223/05.05.2009, Asociația de Dezvoltare Intercomunitară „AQUA PREST HUNEDOARA” are relații contractuale cu Operatorul Regional S.C. APA PROD S.A. DEVA.
	Strategia de Dezvoltare a Asociației de Dezvoltare Intercomunitare „AQUA PREST HUNEDOARA” pentru Serviciul de alimentare cu apă și canalizare este un document de planificare cu un rol cheie în dezvoltarea unei gestionări durabile a serviciul de alimentare cu apă și canalizare.
          Prin Hotărârea Consiliului Local nr. 176/2021 a fost aprobat Studiul de Fezabilitate pentru ”Proiectul regional de dezvoltare a infrastructurii de apă și apă uzată din județul Hunedoara, în perioada 2014 - 2020”, a indicatorilor tehnico - economici ai proiectului, precum și a Planului anual de evoluție a tarifelor, conform rezultatelor Analizei Cost - Beneficiu a proiectului.
	Prin adresa nr. 7200/31.05.2022, Asociația de Dezvoltare Intercomunitară „AQUA PREST HUNEDOARA” ne-a comunicat că, datorită faptului că Studiul de fezabilitate, împreună cu toate documentele care au fost parte a Aplicației de Finanțare depuse în forma finală la AM POIM în data de 18.10.2021, au necesitat revizuirea ca urmare a refuzului Primăriei Municipiului Hunedoara de a mai accepta o parte din investițiile propuse în cadrul Proiectului, se impune aprobarea de către Consiliul Local al Municipiului Brad a următoarelor documente:
· Studiul de Fezabilitate;
· Indicatorii tehnico - economici;
          -  Planul anual de evoluție a tarifelor conform rezultatelor Analizei Cost - Beneficiu pentru Proiectul „Proiectul regional de dezvoltare a infrastructurii de apă și apă uzată din județul Hunedoara, în perioada 2014-2020”.
	- Actul adițional nr. 9/2021 de modificare și completare  a Contractului de Delegare a Gestiunii Serviciilor Publice de alimentare cu apă și de canalizare nr. 5400/223/2009.
„Proiectul regional de dezvoltare a infrastructurii de apă și apă uzată din județul Hunedoara, în perioada 2014-2020”, finalizat prin Programul Operațional Infrastructura Mare (P.O.I.M.), se află în faza finală de analiză și avizare la A.M. POIM - Ministerul Investițiilor și Proiectelor Europene.
Programul Operațional Infrastructură Mare 2014 - 2020 a fost elaborat pentru a răspunde nevoilor de dezvoltare ale României și se adresează nevoilor de dezvoltare din următoarele sectoare: infrastructură de transport, protecția mediului, managementul riscurilor și adaptarea la schimbările climatice, energie și eficiență energetică.
	Prin intermediul proiectului vor fi derulate investiții în infrastructură de apă și apă uzată în baza Listei de Investiții conform Studiului de Fezabilitate revizuit.
            În contextul celor de mai sus am inițiat prezentul proiect de hotărâre prin care am propus aprobarea Studiului de Fezabilitate pentru ”Proiectul regional de dezvoltare a infrastructurii de apă și apă uzată din județul Hunedoara, în perioada 2014 - 2020”, a indicatorilor tehnico - economici ai proiectului, precum și a Planului anual de evoluție a tarifelor, conform rezultatelor Analizei Cost - Beneficiu a proiectului și-l supun spre dezbatere plenului Consiliului Local al Municipiului Brad în forma prezentată.
	Precizez că finanțarea obiectivelor de investiții cuprinse în proiect se asigură din fonduri nerambursabile ale Uniunii Europene (Fondul de Coeziune), alocații de la bugetul de stat, alocații de la bugetele locale și contribuții din fondurile proprii ale operatorului.
	Planul anual de evoluție a tarifelor propus spre aprobare este întocmit pentru perioada 2022 - 2026.
	La solicitarea Asociației de Dezvoltare Intercomunitară „AQUA PREST HUNEDOARA”, am propus, de asemenea, aprobarea Actului adițional nr. 9/2022 de modificare și completare  a Contractului de Delegare a Gestiunii Serviciilor Publice de alimentare cu apă și de canalizare nr. 5400/223/2009, acordarea unui mandat special reprezentantului Municipiului Brad în Adunarea Generală a Asociației de a vota ”PENTRU/ÎMPOTRIVĂ” aprobarea documentelor menționate în cele de mai sus, precum și Asociației de Dezvoltare Intercomunitară ,,AQUA PREST HUNEDOARA” prin Președintele Asociației, cu sediul în municipiul Deva, Piața Unirii,  nr. 9, județul Hunedoara, să semneze actul adițional nr. 9 la Contractul de Delegare a Gestiunii Serviciilor Publice de alimentare cu apă și de canalizare nr. 5400/223/2009.
	Totodată, am propus ca, la data intrării în vigoare a prezentei hotărâri, să se abroge prevederile H.C.L. nr. 176/2021.
Invoc în susţinerea propunerii mele prevederile art. 12 și art. 13 din Legea nr. 241/2006 a serviciului de alimentare cu apă și canalizare, republicată, cu modificările și completările ulterioare, ale art. 9 din Legea nr. 51/2006 a serviciilor comunitare de utilități publice, republicată, cu modificările și completările ulterioare; ale art. 16 alin. 3 și art. 21 alin.1 din Statutul Asociaţiei de Dezvoltare Intercomunitară „AQUA PREST HUNEDOARA”; ale art. 129 alin. 2 lit. b,  alin. 4 lit. g și art. 243 alin. 1, lit. a din Ordonanţa de Urgenţă a Guvernului nr. 57/2019 privind Codul administrativ, cu modificările si completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

